న్యూఢిల్లీ, మార్చి 21: అయోధ్యలో శ్రీరామచంద్రుడి జన్మస్థలంలోనే రామాలయం నిర్మించాలని బీజేపీ ఎంపీ సుబ్రమణ్యంస్వామి స్పష్టం చేశారు. మసీదును సరయూ నదికి ఆవల కట్టాలని సూచించారు. అయోధ్య వివాదానికి ఇదే పరిష్కారమన్నారు. ఈ సమస్యను ఇరు వర్గాలూ చర్చల ద్వారా కోర్టు వెలుపల సామరస్యంగా పరిష్కరించుకోవాలని సుప్రీంకోర్టు మంగళవారం సూచించిన నేపథ్యంలో ఆయన విలేకరులతో మాట్లాడారు. సౌదీ అరేబియా, మరికొన్ని ముస్లిం దేశాలు మసీదును నమాజ్ చేసే ప్రాంతంగా మాత్రమే పరిగణిస్తాయని, ఆ నమాజ్ ఎక్కడైనా చేయవచ్చని అన్నారు. ‘రాముడి జన్మస్థలాన్ని ఎవరమూ మార్చలేం. మసీదునైతే ఎక్కడైనా నిర్మించవచ్చు’ అని అన్నారు. ఈ వ్యవహారంలో మధ్యవర్తి పాత్ర పోషించే వ్యక్తి పేరును కోర్టు సూచిస్తుందని తాను భావిస్తున్నట్లు చెప్పారు. ఈ నెల 31లోగా నిర్ణయం తీసుకుంటుందన్న ఆశాభావం వ్యక్తంచేశారు.
newdhilly, marchi 21: ayodhyalo sriraamachandrudi janmasthalamlone ramalayam nirminchaalani bgfa empy subramanyamswamy spashtam chesaru. maseedunu sarayuu nadiki aavala kattalani suuchimchaaru. ayodhya vivaadaaniki ide parishkaaramannaaru. ee samasyanu iru vargaaluu charchala dwara kortu velupala saamarasyamgaa parishkarinchukovalani supreenkortu mangalavaaram suuchinchina nepathyamlo aayana vilekarulatho matladaru. soudi arabia, marikonni muslim deshaalu maseedunu namaj chese praantamgaa matrame pariganistaayani, aa namaj ekkadaina cheyavachani annaru. ‘ramudi janmasthalaanni evaramuu marchalem. maseedunaite ekkadaina nirminchavacchu’ ani annaru. ee vyavahaaramlo madhyavarti paatra poshinche vyakti paerunu kortu suuchistumdani taanu bhaavistunnatlu cheppaaru. ee nela 31loga nirnayam teesukuntundanna aasaabhaavam vyaktamchaesaaru.